آمریکا‌نین پرزیدنتی دونالد ترامپ‌ین، اؤزونو ونزوئلانین موقتی پرزیدنت اعلان ائدن خوان گوایدو ایله گؤروشه‌جگی بیلدیریلیب.
آمریکانین سیلاحسیزلانما کونفرانسی دایمی تمثیلجیسی بوگوک ائلچی رابرت وود، ونزوئلانین آمریکا باشقانی دونالد ترامپا ائتدیگی گؤروشمه چاغیریشینا منفی جواب وئریب،
" باشقان ترامپ ونزوئلانین قانونی دولت باشقانی ایله گؤروشمک اوچون حاضیر‌لانیر. او دا خوان گوایدو." دئدی.
سفیر وود، سیلاحسیزلانما کونفرانسینا ائو صاحب‌لیگی ائدن بیرلشمیش میللتلر ژنو اوفی‌سینده مطبوعات کونفرانسی کئچیردی.
چیخیشیندا ونزوئلا پرزیدنتی
نیکولا مادورویا قارشی بیر سیرا اتهام‌لار سسلن‌دیرن وود، اؤلکه‌نین قانونی لیدری‌نین، اؤزونو "موقتی پرزیدنت" اعلان ائدن میللی مجلیسین باشقانی گوایدو اولدوغونو ادعا ائدیب.
رابرت وود، خوان گوایدونون باشینا بیر شئی گلمه‌سی وضعیتینده بونون سببکاری‌نین مادورو اولاجاغی فیکرینی ده ساووندو.
وود، ونزوئلا خاریجی ایشلر ناظیری خورخه آرئازانین دونن بیرلشمیش میللتلر اینسان حاق‌لاری شوراسی‌نین 40ینجی ایجلاسیندا آمریکایا دیالوق چاغیریشینا دایر بیر سوالا،
باشقان" ترامپ، ونزوئلانین قانونی دولت باشقانی ایله گؤروشمک اوچون حاضیرلیق‌لار گؤرور. او دا خوان گوایدو. مادورو رژیمی قبول ائدیلمز و بیز تانیمیریق." قارشی‌لیغینی وئردی.
شورادا چیخیش ائدن ونزوئلا خاریجی ایشلر ناظیری آررئازا، آمریکایا پروبلم‌لری دیالوق یولو ایله حل ائتمک چاغیریشی ائدیب،
آمریکا ایله دیالوق نه اوچون اولماسین. پرزیدنت مادورو ایله ترامپ نه اوچون گؤروشمه‌سین‌لر؟ بونا گؤره ده اورتاق بیر زمینده گؤروشوب آرا‌لارین‌داکی فیکیر آیری‌لیق‌لارینی ایضاح ائدیرلر." ایفاده‌سینی ایشلتمیشدی.
خورخه آررئازا، اؤلکه‌سینه قارشی عصبی موناسیبتین سونا چاتماسی لازیم اولدوغونو وورغولایا‌راق، ایکی اؤلکه آراسین‌داکی دانیشیق‌لارین ونزوئلادا کئچیریلمه‌سی تکلیف ائتمیشدی.
